**Nr. 346/23.05.2025**

**ACORD CADRU DE COLABORARE**

**privind efectuarea stagiului de practică în cadrul programelor**

 **de studii universitare de licenţă sau masterat**

**Prezentul acord de colaborare se încheie între:**

 **Universitatea din București,** Facultatea de Istorie, cu sediul în Bucureşti, Str. Panduri nr. 90, sector 5, cod poştal 050663, reprezentată legal de prof. univ. dr. MARIAN PREDA, în calitate de Rector și de Matei Gheboianu, în calitate de Decan, denumită în continuare “**organizator de practică**”

şi

 **...............**, cu sediul în Bucureşti, strada ................ nr. ..............., sector .........., CIF ............, înmatriculată la Registrul Comerţului sub nr. ................., reprezentată legal prin ............., în calitate de ..................., denumită în continuare „**partener de practică**.

**ART. 1**

**Obiectul acordului pentru practica studenţilor**

1. Acordul-cadru stabileşte cadrul general în care se vor organiza şi desfăşura stagiile de practică pentru studenţii Universității din București cu respectarea prevederilor legale privind identificarea practicanţilor, a cadrelor didactice supervizoare, respectiv a tutorilor implicaţi în derularea stagiilor de practică.
2. Scopul activităţilor desfăşurate în cadrul practicii îl reprezintă consolidarea şi valorificarea cunoştinţelor teoretice primite de practicanţi în cadrul procesului de instruire, precum şi formarea competenţelor necesare pentru a aplica ceea ce au acumulat, în perioada de instruire teoretică şi practică iniţială, în concordanţă cu specificul specializării pentru care se pregătesc.
3. Conform legii, persoana desemnată de partenerul de practică, pentru asigurarea respectării condiţiilor de pregătire şi dobândire de către practicant a competenţelor profesionale planificate pentru perioada stagiului de practică se numeşte tutore. În acest sens, organizatorul şi partenerul de practică vor conlucra pentru nominalizarea la nivel intern, şi în acord cu Reglementările interne, unui **cadru didactic supervizor** și unui **tutore**, care se vor preocupa de organizarea şi îndrumarea practicanţilor studenţi, în conformitate cu curricula disciplinei.
4. Obiectul prezentului acord-cadru se derulează în conformitate cuLegea nr. 258/2007 privind practica elevilor şi studenţilor, cu Ordinul Ministrului Educației nr. 3955/2008 privind aprobarea Cadrului general de organizare a stagiilor de practică în cadrul programelor de studii universitare de licenţă şi de masterat, a Convenţiei-cadru privind efectuarea stagiului de practică în cadrul programelor de studii universitare de licenţă sau masterat, a Legii nr. 199/2023 aînvăţământului superior, a Ghidului de practică şi a Programei de practică elaborate în acord cu cerinţele metodologiei din cadrul Universității din București.
5. Modalitățile de derulare și conținutul stagiului de pregătire practică vor face obiectul contractelor subsecvente, în condițiile legii.

**ART. 2**

**Durata şi perioada stagiului de practică**

1. Prezentul acord intră în vigoare la data semnării lui şi este valabil pe parcursul ***anului universitar/anilor universitari .............................................***
2. Organizatorul de practică va realiza planul de desfăşurare al practicii împreună cu partenerul de practică în baza **„CONVENŢIEI-CADRU PRIVIND EFECTUAREA STAGIULUI DE PRACTICĂ ÎN CADRUL PROGRAMELOR DE STUDII UNIVERSITARE DE LICENŢĂ SAU MASTERAT”** în conformitate cu prevederile ghidului de practică şi a programei de practică elaborate în acord cu cerinţele metodologiei din cadrul Universității din București, în condițiile legii.
3. Partenerul de practică va asigura condiţiile necesare desfăşurării stagiului de practică pentru un ***număr maxim de******............ studenţi***.
4. Durata stagiului de practică conform curriculei universitare:

|  |  |  |
| --- | --- | --- |
|  |  |  |
| 1. .... săptămâni (.....de ore)
 | pentru programele de studii de ***licenţă***  | ***..................., an................*** |
| 1. .... săptămâni (.... de ore)
 | pentru programele de studii de ***licenţă***  | ***.................., an ................*** |

1. Evaluarea activităţilor desfăşurate în cadrul practicii se va face la sfârşitul perioadei de practică de către organizator.

**ART. 3**

**Obligaţiile partenerului de practică**

Partenerul de practică are următoarele obligaţii:

**a)** să pună la dispoziţie mijloacele logistice, tehnice şi tehnologice deţinute în sprijinirea aplicării cunoştinţelor teoretice primite de practicant în cadrul procesului de instruire;

**b)** să nominalizeze specialişti ***(tutori de practică)*** cu studii superioare care să coordoneze şi să participe la instruirea şi evaluarea desfăşurării practicii studenţilor;

**c)** să desfăşoare programul de activitate astfel încât să permită realizarea stagiului de practică în condiţii normale, fără a se depăşi durata normală a programului de lucru şi, în toate cazurile, fără a depăşi ora 20:00;

**d)** să informeze organizatorul de practică în legătură cu stabilirea locaţiei şi orarului stagiului de practică pentru fiecare practicant comunicat de acesta;

**e)** să ţină evidenţa documentelor de practică şi să monitorizeze aplicarea acestora în timpul desfăşurării stagiului de practică împreună cu organizatorul de practică;

**f)** să înregistreze prezenţa la activitate a practicantului şi să semnaleze organizatorului de practică eventualele abateri;

**g)** să îl ajute pe practicant să îşi urmărească portofoliul de practică, punându-i la dispoziţie mijloacele necesare;

**h)** să furnizeze organizatorului de practică documentele de evaluare a stagiului de practică desfăşurat de fiecare practicant, întocmite potrivit procedurii de evaluare stabilite în ghidul de practică;

**i)** înainte de începerea stagiului de practică, partenerul are obligaţia de a face practicantului instructajul cu privire la normele de securitate şi sănătate în muncă, în conformitate cu legislaţia în vigoare. Printre responsabilităţile sale, partenerul de practică va lua măsurile necesare pentru securitatea şi sănătatea în muncă a practicantului, precum şi pentru comunicarea regulilor de prevenire asupra riscurilor profesionale;

**j)** partenerul de practică are obligaţia de a asigura practicanţilor accesul liber la serviciul de medicina muncii, pe durata derulării pregătirii practice.

**ART. 4**

**Obligaţii ale organizatorului de practică**

Organizatorul de practică are următoarele obligaţii:
**a)** să prevadă programul stagiului de practică, inclusiv procedura de evaluare a acestuia în portofoliul de practică;

**b)** să desemneze cadrul didactic supervizor şi să comunice datele de contact ale acestuia partenerului de practică;

**c)** să pună la dispoziţia practicanţilor ghidul de practică, criteriile de evaluare a practicii studenţilor de la programul de licenţă, materialele suport

**d)** să comunice partenerului de practică numele studentului/lista studenţilor ce urmează să efectueze stagiul de practică la partenerul de practică, înainte de începerea stagiului de practică;

**e)** în cazul în care derularea stagiului de pregătire practică nu este conformă cu angajamentele luate de către partenerul de practică în cadrul prezentului acord-cadru, conducătorul instituţiei de învăţământ superior (organizator de practică) poate decide întreruperea stagiului de pregătire practică conform convenţiei-cadru, după informarea prealabilă a conducătorului partenerului de practică şi după primirea confirmării de primire a acestei informaţii;

 **f)** în urma desfăşurării cu succes a stagiului de practică, organizatorul va acorda practicantului numărul de credite specificate în „**Convenţia-cadru privind efectuarea stagiului de practică în cadrul programelor de studii universitare de licenţă sau masterat**”, ce vor fi înscrise şi în Suplimentul la diplomă, potrivit reglementărilor Europass (Decizia 2.241/2004/CE a Parlamentului European şi a Consiliului).

**ART. 5**

**Desfăşurarea stagiului de practică**

Aspectele organizatorice referitoare la desfăşurarea stagiului de practică sunt în sarcina partenerului de practică şi constau în dispunerea măsurilor necesare pentru:

**a)** stabilirea locului şi a orarului stagiului de practică pentru fiecare practicant comunicat de organizatorul de practică;

**b)** stabilirea, pe baza prevederilor legale în vigoare, a îndatoririlor şi responsabilităţilor practicanţilor;
**c)** urmărirea şi înregistrarea prezenţei la activităţi a practicanţilor şi semnalarea eventualelor abateri organizatorului de practică;

**d)** instruirea practicanţilor cu privire la normele de securitate şi sănătate în muncă, P.S.I., reglementările legale ce vizează securitatea informaţiilor clasificate şi consecinţele nerespectării lor, specifice activităţii desfăşurate;

**e)** instruirea practicanţilor cu privire la normele şi regulamentele de ordine interioară care trebuie respectate în timpul stagiului de practică.

**ART. 6**

**Evaluarea stagiului de practică**

1. Partenerul de practică evaluează activitatea desfăşurată de practicant în timpul stagiului de practică pe baza procedurii de evaluare întocmite de organizatorul de practică, cu respectarea conţinutului portofoliului de practică.
2. La sfârşitul stagiului de practică, partenerul de practică furnizează organizatorului de practică calificative și propunere de notă cu privire la stagiul de practică desfăşurat de practicant, care vor fi luate în considerare de facultate la stabilirea notei finale.

**ART. 7**

**Termene şi condiţii finale**

1. Prezentul acord pentru practica studenţilor este valabil pe parcursul anului universitar/anilor universitari menţionat/menţionaţi la art. 2 (1).
2. Data intrării în vigoare a prezentului acord pentru practica studenţilor este data semnării acestuia de către părţile contractate.
3. Prezentul acord pentru practica studenţilor poate fi modificat sau completat, prin act adiţional, cu acordul ambelor părţi semnatare. Clauzele modificate/inserate se supun prevederilor legale în vigoare şi se circumscriu necesităţii desfăşurării în bune condiţii a stagiului de practică.
4. Oricare dintre părţi poate oricând denunţa unilateral prezentul acord pentru practica studenţilor, comunicând acest fapt celeilalte părţi, cu respectarea unui termen de preaviz de 30 de zile calendaristice. Prezentul Acord-cadru poate înceta și prin acordul părților. În cazul în care derularea stagiului de practică nu este conformă cu angajamentele luate de către partenerul de practică în cadrul prezentului acord pentru practica studenţilor, organizatorul de practică poate decide întreruperea stagiului de practică, după informarea prealabilă a partenerului de practică şi după primirea confirmării de primire a acestei informaţii.
5. Eventualele probleme ocazionate de realizarea obiectului prezentului acord pentru practica studenţilor vor fi soluţionate pe cale amiabilă între părţile implicate. În cazul în care partenerul de practică este nemulţumit de activitatea unui practicant poate cere retragerea acestuia înaintea încheierii stagiului de practică convenit iniţial. Partenerul de practică va anunţa în prealabil organizatorul de practică, printr-o scrisoare în care vor fi specificate motivele întreruperii stagiului de practică, precum şi acţiunile întreprinse pentru rezolvarea pe cale amiabilă.
6. Atât pe durata, cât şi după denunţarea sau încetarea în orice mod a prezentului acord pentru practica studenţilor, organizatorul de practică se obligă să nu dezvăluie terţilor, respectiv să nu folosească în interes propriu informaţiile confidenţiale despre care a luat cunoştinţă în orice fel ca urmare a colaborării cu partenerul de practică. Prin expresia „informaţii confidenţiale” se înţelege orice informaţii, fapte, date (indiferent de suportul de stocare/redare) referitoare la activitatea desfăşurată la partenerul de practică, precum şi cele referitoare la datele/relaţiile personale ale beneficiarilor serviciilor asigurate de partenerul de practică.
7. Organizatorul de practică se obligă să aducă la cunoştinţa prepuşilor săi şi a practicanţilor necesitatea respectării obligaţiei de confidenţialitate prevăzute la alin. (6), luând toate măsurile legale necesare.
8. Pentru informarea corespunzătoare a studenţilor cu privire la oportunităţile de carieră comunicate de partenerul de practică, organizatorul de practică va face publice pe canalele informaţionale disponibile solicitările transmise în acest sens de partenerul de practică.
9. Tutorii care asigură coordonarea, participarea la instruirea şi la evaluarea desfăşurării practicii studenţilor vor fi comunicaţi organizatorului de practică după încheierea acordului pentru practica studenţilor.
10. Pentru neîndeplinirea sau îndeplinirea necorespunzătore a obligațiilor contractuale, partea în culpă datorează celeilalte părți daune-interese.
11. Orice împrejurare independentă de voința părților, intervenită după data semnării acordului și care împiedica executarea acestuia, este considerată forță majoră și exonerează de răspundere partea care o invocă în condițiile legii. Sunt considerate *forță majoră*, în sensul acestei clauze, împrejurări ca: război, revoluție, cutremur, marile inundații, embargo. Partea care invocă forța majoră trebuie să anunțe cealaltă parte în termen de 5 zile de la data apariției respectivului caz de forță majoră și, de asemenea, de la încetarea acestui caz. Dacă nu procedează la anunțarea în termenele prevăzute mai sus a începerii și încetării cazului de forță majoră, partea care îl invocă suportă toate daunele provocate celeilalte parți prin neanunțarea în termen.
12. Litigiile născute în legătură cu încheierea, executarea, modificarea și încetarea ori alte pretenții decurgând din prezentul acord vor fi supuse unei proceduri prealabile de soluționare pe cale amiabilă. Litigiile nesoluționate amiabil se soluționează de către instanțele judecătorești competente.
13. Părţile semnatare se obligă să respecte prevederile Regulamentului UE 679/2016, în ceea ce privește prelucrarea datelor cu caracter personal, precum și orice alte acte normative incidente în prezentul acord. Părțile semnatare vor lua măsurile necesare ca toate informațiile, datele, ideile, soluțiile care sunt comunicate, în orice formă, de către una dintre părți celeilalte părți, în timpul derulării prezentului acord sau oricând în legătură cu acesta, vor fi considerate confidențiale atât pe durata derulării acordului cât și ulterior, nelimitat, părțile putând utiliza informațiile confidențiale exclusiv în limita și cu respectarea prevederilor legale.
14. Prezentul acord va fi guvernat şi interpretat în conformitate cu legea română, dispoziţiile sale completându-se cu cele ale Legii 258/2007 privind practica elevilor şi a studenţilor și a Ordinului nr. 3955/2008 privind aprobarea Cadrului general de organizare a stagiilor de practică în cadrul programelor de studii universitare de licenţă sau masterat şi a Convenţiei-cadru privind efectuarea stagiului de practică în cadrul programelor de studii universitare de licenţă sau masterat.
15. Părţile desemnează ca ***responsabili pentru desfăşurarea acestui Acord*** pe:
16. Alexandra Lițu, tel. - , e-mail practica.istorie@unibuc.ro – din partea **Organizatorului**;
17. ..................., tel. ...................., e-mail: .......................... – din partea **Partenerului**.

 Prezentul acord pentru practica studenţilor s-a încheiat la data de …………………….., în două exemplare originale, câte unul pentru fiecare parte semnatară.

|  |  |
| --- | --- |
| **UNIVERSITATEA DIN BUCUREȘTI****R E C T O R,****Prof. univ. dr. Marian PREDA** | **PARTENER DE PRACTICĂ STUDENŢI****........** |
| **Facultatea de Istorie****Decan,****Matei Gheboianu** |
| **Responsabil acord de practică studenți,****A. Lițu** |